Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 99

(5) A gyermek utoljára abban az évben kezdhet óvodai nevelési évet, amelyben a hetedik életévét betölti. Abban az évben, amelyben a gyermek a hetedik életévét betölti, akkor kezdhet újabb nevelési évet az óvodában, ha augusztus 31. után született, és a nevelési tanácsadó vagy a szakértõi és rehabilitációs bizottság javasolja, hogy még egy nevelési évig maradjon az óvodában. A nevelési tanácsadó vagy a szakértõi és rehabilitációs bizottság ilyen javaslatot a szülõ kérésére és az óvoda nevelõtestületének egyetértésével tehet. A nevelõtestület egyetértését a nevelési tanácsadó, illetve a szakértõi és rehabilitációs bizottság a gyermek, tanuló vizsgálatának megkezdése elõtt szerzi be. A nevelési tanácsadó, illetve a szakértõi és rehabilitációs bizottság — szakvéleményének megküldésével — értesíti a lakóhely, ennek hiányában a tartózkodási hely szerint illetékes jegyzõt, ha javasolja, hogy a gyermek további egy évig óvodai nevelésben vegyen részt.”

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes